
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 655 

28 Ιουλίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 2400,00 
τετρ. μέτρα στη θέση «Κλαμαρά» περιφέρειας κοι¬ 
νότητας Κεριού Ν. Ζακύνθου. 1 

Κήρυξη ως αναδασωτέας έκτασης εμβαδού 0,907 
στρεμ. στη θέση «ΛΟΓΓΟΡΕΜΑ» της περιφέρειας 

Δήμου Αγ. Κων/νου του Νομού Φθιώτιδας. 2 

Κήρυξη ως αναδασωτέας έκτασης εμβαδού 0,280 
στρεμ. στη θέση «ΒΛΟΓΙΑ» της περιφέρειας Δήμου 


Αγ. Κων/νου του Νομού Φθιώτιδας. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Επέκταση ρυμοτομικού σχεδίου οικισμού «Ελαιοχω- 
ρίου» Ν. Καβάλας. 4 

ΑΝΑΚΟΙΝΩΣΕΙΣ 

Παρακατάθεση αποζημίωσης για απαλ/ση οικοπέδου 
στις Σέρρες. 5 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 1122 (1) 

Κήρυξη αναδασωτέας έκτασης εμβαδού 2400,00 τετρ. 
μέτρα στη θέση «Κλαμαρά» περιφέρειας κοινότητας 
Κερίου Ν. Ζακύνθου. 

Ο ΓΕΝ. ΓΡΑΜΜ. ΠΕΡΙΦ. ΙΟΝΙΩΝ ΝΗΣΩΝ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70». 


2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λ.π.» και ειδικότερα: 

α) του άρθρου 41 παρ. 1, β) του άρθρου 38 παρ. 1, γ) 
του άρθρου 34 παρ. 4, δ) του άρθρου 12 παρ. 2 του Ν. 
2040/92. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την προφορική πρόταση του Δ/ντή Δασών Ζακύνθου 
με την οποία προτείνεται η κήρυξη της έκτασης που ανα- 
φέρεται στο θέμα ως αναδασωτέας. 

6. Το άρθρο 14 παρ. 1 του Ν. 2399/96 «Κατάργηση 
Περ/κών Δ/ντών», αποφασίζουμε: 

Κηρύσσουμε αναδασωτέα με σκοπό την προστασία και 
επαναδημιουργία της δασικής βλάστησης, που καταστρά¬ 
φηκε από πυρκαγιά στις 24 Μαΐου 1997, μη συμπεριλαμ¬ 
βανομένων των γεωργικών εκτάσεων (αγρών καλλιεργου- 
μένων, εν αγροναπαύση και αναδασωθέντων), που περι¬ 
κλείονται ενόλω ή εν μέρει από την οριογραμμή της ανα¬ 
δασωτέας εκτάσεως τη δημόσια δασική έκταση εμβαδού 
2400,00 τετρ. μέτρα που βρίσκεται στη θέση «Κλαμαρά» 
περιφέρειας κοινότητας Κερίου Ζακύνθου και προσδιορί¬ 
ζεται από τα στοιχεία ΑΒΓΑ και έχει όρια: 

Ανατολικά: Με Δημόσιο δάσος χαλεπίου Πεύκης. 

Δυτικά: Με Δημόσιο δάσος χαλεπίου Πεύκης και αγρο- 
τοδασικό δρόμο. 

Βόρεια: Με ελαιοκαλλιέργειες. 

Νότια: Με Δημόσιο δάσος χαλεπίου Πέυκης, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 25 Ιουνίου 1997 

Με εντολή Γεν. Γραμμ. Ιονίφν Νήσων 
Ο Προϊστάμενος Δ.Ο.Υ. 

ΕΜΜΑΝΟΥΗΛ ΣΑΡΔΗΣ 

Αριθ. 1921 (2) 

Κήρυξη ως αναδασωτέας έκτασης εμβαδού 0,907 στρεμ. 

στη θέση «ΛΟΓΓΟΡΕΜΑ» της περιφέρειας Δήμου Αγ. 

Κων/νου του Νομού Φθιώτιδας. 

Η ΑΝΑΠΛΗΡΩΤΡΙΑ ΠΕΡΙΦ. Δ/ΝΤΗ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις των Ν. 2218/94 και Ν. 2240/94 «Περί 
Νομαρχ. Αυτοδ/σης». 

3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 

α. Του άρθρου 41 παρ. 1, β. του άρθρου 38 παρ. 1. 

4. Τις διαταγές του Υπουργείου Γεωργίας: 

α. 160417/1180/8.7.80 

β. 182447/3049/24.9.30 

5. Τις διατάξεις του άρθρου 29 του Ν. 2081/1992. 

6. Την αριθ. 2264/19.6.97 πρόταση του Δασαρχείου 
Αταλάντης από την οποία προκύπτει ότι η έκταση που 
αναφέρεται στο θέμα είχε κατά το χρόνο της αποψιλώ- 
σεώς της που έγινε από παράνομη εκχέρσωση τον Απρίλιο 
του έτους 1997 από τον Μπουράμα Γεώργιο του Δημη- 
τρίου κάτοικο Λειβανοτών δασικό χαρακτήρα, κατά την έν¬ 
νοια του άρθρου 3 παρ. 2 Ν. 998/79 και ως εκ τούτου επι¬ 
βάλλεται, η κήρυξή της ως αναδασωτέας, αποφασί¬ 
ζουμε: 


Κηρύσσουμε αναδασωτέα με σκοπό την επαναγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από παράνομη εκχέρσωση τον 
Απρίλιο του έτους 1997 την δημόσια δασική έκταση εμβα¬ 
δού εννιακοσΐων επτά τετραγωγικών μέτρων που βρίσκε¬ 
ται στη θέση «ΛΟΓΓΟΡΕΜΑ» περιφέρειας Δήμου Αγ. 
Κων/νου του Νομού Φθιώτιδας και προσδιορίζεται από τα 
στοιχεία Α, Β, Γ, Δ, Α όπως φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της απο- 
φάσεως αυτής και έχει όρια: 

Ανατολικά: Με κοίτη ρέμματος. 

Δυτικά: Με Δημόσια Δασική έκταση. 

Βόρεια: Ομοίως. 

Νότια: Με ελαιοπερίβολο κατεχόμενο από τον Μπου¬ 
ράμα Γεώργιο του Δημητρίου. 

Η απόφαση αυτή ισχύει από της κοινοποιήσεώς της 
αρμοδίως (άρθρο 41 Νόμου 998/79) και προ της δημο- 
σιεύσεώς της στην Εφημερίδα της Κυβερνήσεως (άρθρ. 
37 Ν. 3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 7 Ιουλίου 1997 

Με εντολή Γενικού Γραμματέα 
Περιφέρειας Στερεός Ελλάδος 
Η Αναπληρώτρια Περιφερειακού Διευθυντή 
ΔΗΜΗΤΡΑ ΡΑΠΤΗ 

Αριθ. 1920 (3) 

Κήρυξη ως αναδασωτέας έκτασης εμβαδού 0,280 στρεμ. 

στη θέση «ΒΛΟΓΙΑ» της περιφέρειας Δήμου Αγ. Κων/ 

νου του Νομού Φθιώτιδας. 

Η ΑΝΑΠΛΗΡΩΤΡΙΑ ΠΕΡΙΦ. Δ/ΝΤΗ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις των Ν. 2218/94 και Ν. 2240/94 «Περί 
Νομαρχ. Αυτοδ/σης». 

3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 

α. Του άρθρου 41 παρ. 1, β. του άρθρου 38 παρ. 1. 

4. Τις διαταγές του Υπουργείου Γεωργίας: 

α. 160417/1180/8.7.80 

β. 182447/3049/24.9.30 

5. Τις διατάξεις του άρθρου 29 του Ν. 2081/1992. 

6. Την αριθ. 2270/19.6.97 πρόταση του Δασαρχείου 
Αταλάντης από την οποία προκύπτει ότι η έκταση που 
αναφέρεται στο θέμα είχε κατά το χρόνο της αποψιλώ- 
σεώς της που έγινε από εκχέρσωση τον Α’ 10/μερο Φε¬ 
βρουάριου του έτους 1997 από τον Μακρυγιάννη Σερα¬ 
φείμ του Ιωάννη κατοίκου Αγίου Κων/νου δασικό χαρα¬ 
κτήρα, κατά την έννοια του άρθρου 3 παρ. 2 Ν. 998/79 και 
ως εκ τούτου επιβάλλεται, η κήρυξή της ως αναδασωτέας, 
αποφασίζουμε: 


Κηρύσσουμε αναδασωτέα με σκοπό την επαναγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από παράνομη εκχέρσωση ίο 
Α' 10/ήμερο Φεβρουάριου του έτους 1997 την διακατε¬ 
χόμενη δασική έκταση εμβαδού διακοσίων ογδόντα τε¬ 
τραγωνικών μέτρων που βρίσκεται στη θέση «ΒΛΟΓΙΑ» 
περιφέρειας Δήμου Αγ. Κων/νου του Νομού Φθιώτιδας 
και προσδιορίζεται από τα στοιχεία 1,2,3,4, 5,6,1 όπως 
φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με διακατεχόμενο δάσος πεύκης. 

Δυτικά: Ομοίως. 

Βόρεια: Με διακατεχόμενο δάσος πεύκης και αγροτο- 
δασικό δρόμο. 

Νότια: Με διακατεχόμενο δάσος πεύκης και έκταση για 
την οποία ισχύει το με αριθ. 553/6/85 Π.Δ.Α. 

Η απόφαση αυτή ισχύει από της κοινοποιήσεώς της της 
αρμοδίως (άρθρο 41 Νόμου 998/79) και προ της δημο- 
σιεύσεώς της στην Εφημερίδα της Κυβερνήσεως (άρθρ. 
37 Ν. 3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 7 Ιουλίου 1997 

Με εντολή Γενικού Γραμματέα 
Περιφέρειας Στερεός Ελλάδος 
Η Αναπληρώτρια Περιφερειακού Διευθυντή 
ΔΗΜΗΤΡΑ ΡΑΠΤΗ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 12/2639/97 (4) 

Επέκταση ρυμοτομικού σχεδίου οικισμού «Ελαιοχωρίου» 
Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν.Δ. της 17.7.1923 περί σχ. πόλεων 
κλπ. 

2. Τις διατάξεις ίου Π.Δ. της 20/30.8.1985 (ΦΕΚ 
414Δ). 

3. Τις διατάξεις του Ν. 3200/1995 (ΦΕΚ 97Α) «Περί 
διοικητικής αποκέντρωσης». 

4. Τις διατάξεις του με αρ. 183 Π.Δ. της 9.5.1986 «Με¬ 
ταβίβαση αρμοδιότητας στους Νομάρχες κλπ.». 

5. Τις διατάξεις του Ν. 1577/1985 «Γενικός Οικοδομι¬ 
κός Κανονισμός». 

6. Την με 7/97 απόφαση του Κοινοτικού Συμβουλίου 
Ελαιοχωρίου. 

7. Την με αρ. 2/62/97 γνωμοδότηση του ΣΧΟΠ Ν. Κα¬ 
βάλας, αποφασίζουμε: 

1. Εγκρίνεται η επέκταση του ρυμοτομικού σχεδίου οι¬ 


κισμού Ελαιοχωρίου Ν. Καβάλας , όπως φαίνεται στο διά¬ 
γραμμα που συνοδεύει την απόφαση αυτή, σε κλίμακα 
1:1000, και είναι θεωρημένο από τον Προϊστάμενο της 
Δ.Π.Π. του Νομαρχιακού Διαμερίσματος Καβάλας. 

2. Καθορίζεται η αρτιότητα των οικοπέδων ως: 

α) Πρόσωπο = 15μ, β) Εμβαδόν = 500 τμ 

Σ.Δ. = 0.4 

Κάλυψη - 50% 

Ύψος = 7.5 μ 

Στέγη υποχρεωτική έως 1.5 μ 

Διαμορφώσεις 1/3 έως 1.0 μ 

Δ κατά ΓΟΚ 

Απαγορεύεται η κατασκευή κτιρίου σε υποστυλώ¬ 
ματα. 

3. Η ισχύς του παρόντος αρχίζει από την δημοσίευσή 
του στην Εφημερίδα της Κυβέρνησης. 

4. Από τις διατάξεις του παρόντος δεν επιβαρύνεται ο 
προϋπολογισμός του οικείου Δήμου. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 4 Ιουλίου 1997 
Ο Νομάρχης 

ΙΩΑΝΝΗΣ ΚΑΡΑΤΖΙΩΤΗΣ 

ΑΝΑΚΟΙΝΩΣΕΙΣ 

(5) 

Παρακατάθεση αποζημίωσης για απαλ/ση οικοπέδου στις 
Σέρρες. 

Με το υπ' αριθ. 30025/12.2.97 γραμμάτιο σύστασης 
Παρακαταθήκης του Γραφείου Παρακαταθηκών και Δα¬ 
νείων της Α’ Δ.Ο.Υ. Σερρών κατατέθηκε από τους 1) Ιω- 
άννην Στεφάνου, 2) Κων/νου Στεφάνου, 3) Βασιλ. συζ. 
Ιωαν. Κοσμίδη, 4) Σπυριδούλα, χήρα Ανασ. Στεφάνου, 5) 
Άννα συζ. Ανασ. Στεφάνου, 6) Ευαγγελίας χήραν, Εμμ. 
Καρκάντζαλου, 7) Μαρία συζ. Νικ. Τσακίρδαη, 8) Στοΐλα 
Κιρλη, 9) Γεωργ. Π. Πισκιούλη, 10) Κων/νον Π. Πισκιού- 
λην, 11) Ζωής συζ. Εμμ. Γανίτη και 12) Σοφίας συζ. Γεωργ. 
Ευμορφοπούλου, κατοίκων Σερρών, αποζημίωση ποσού 
δύο εκατομμυρίων, διακοσίων ογδόντα εννέα χιλιάδων 
(2.289.000) δραχμών υπέρ των 1) Μελάνας χήρας Δημη- 
τριάδου, 2) Όλγας Δ. Δημητριάδου, 3) Αναστ. Δημ. Δημη- 
τριάδη, 4) Σοφίας χηρ. Φίλιπ. Δημητριάδη, 5) Μαρίας Φιλ. 
Δημητριάδη, 6) Αναστασίου Φιλ. Δημητριάδη, 7) Νικολάου 
Αν. Δημητριάδου, 8) Μαρίας Ανασ. Δημητριάδη, κατοίκου 
Σερρών, εικαζομένων δικαιούχων ή του πραγματικού που 


θα αναγνωρισθή δικαστικά, για αποζημίωση τμήματος οι¬ 
κοπέδου εμβαδού 152,60 τ.μ., με οριοθετικά στοιχεία 15 
-18-19-20-15 από την υπ’ αριθ. 9α ιδιοκτησίαν που 
βρίσκεται στις Σέρρες στο υπ’ αριθ. 269 Ο.Π. του Σχεδίου 
της Πόλεως Σερρών, που φαίνεται στο όνομα της Μελά¬ 
νας Δημητριάδου, και το οποίον προσκυρώνεται στην ιδιο¬ 
κτησίαν υπ’ αριθ. 1 των παρακαταθετών, με την αριθ. 8/ 
29.5.86 πράξιν τακτοποιήσεως του Πολ. Γραφ. Σερρών 
που κυρώθηκε με την υπ’ αριθ. 4786/86 απόφασιν της 
Νομαρχίας Σερρών, η προσωρινή τιμή μονάδας αποζημι- 
ώσεως των οποίων προσδιορίσθη στο ποσόν των 15.000 
δραχμών από την υπ’ αριθ. 50/96 απόφασιν του Μονομε¬ 
λούς Πρωτοδικείου Σερρών και το σχετικό γραμμάτιο πα¬ 
ρακαταθήκης έχει κατατεθή στον Συμ/φο Σερρών Νικολ. 
Βαδικόλια (Ρούσβελ αριθ. 1) με την υπ’ αριθ. 8466/97 
πράξιν του. 

Σέρρες, 27 ΜαΤου 1997 

Ο Πληρεξούσιος Δικηγόρος 
ΧΡΙΣΤΟΣ ΡΑΒΑΝΗΣ 

(Αριθ. διπλ. εισπρ. ΔΟΥ Δικ. Εισπρ. Αθηνών 6292011/ 
16.7.1997) 

